« Nga sin n yiqrasen s yifexsayen ay yessawḍen ɣer tɣuzi n uṭranci d udmer n usekfel. S uqras wis kraḍ, nessaweḍ, ass n ukras, ad d-nessekfel 1000 n yiṭunen n uzara n wuzzal », ɣef wakken ay d-yenna Mass Belhadj, ay d-yernan dakken timhal n tussfa niḍen d ugaren aṭas tanecta-a.
« Nezmer ad naweḍ ɣer gar 20.000 d 25.000 n yiṭunen ayyur ay d-itteddun, yernu tezmer ad taweḍ ɣer wazal n 100.000 n yiṭunen i wayyur seg-a ɣer tgara n useggas », ɣef wakken ay d-iwekked.
Deg takkayt-a tanermit, « azgen seg izara n wuzzal d-yettwassfen ad t-awin ɣer Wehṛan anda ara yettwassiǧew ɣer Ccinwa d Rrus », ɣef wakken ay d-yenna.
Azgen niḍen ad t-awin ɣer tneɣraf n wuzzal d unfed yellan deg Zzayer, ɣef wakken ay d-yerna umasay-a.
Asenfar-a d win ara iḍemnen yernu ad yesɣelles asigeẓ n tneɣraf tiɣelnawin n yimɣuzen (Lḥeǧǧaṛ, Tosyali, AQS, atg.) s tenga tanusemt yernu ad yernu amaduf n tmurt yexḍan timerɣa, am wakken ara yeḍmen 3000 n temras.
kab_Latn kab_Latn kab_Latn kab_Latn kab_Latn